Document ID: 31993L0051

Reference:
EUR-Lex - 31993L0051 - EL
Avis juridique important
|
31993L0051
Οδηγία 93/51/ΕΟΚ της Επιτροπής της 24ης Ιουνίου 1993 για τη θέσπιση των κανόνων που διέπουν την κυκλοφορία ορισμένων φυτών, φυτικών προϊόντων ή άλλων αντικειμένων διαμέσου προστατευόμενης περιοχής, και για την κυκλοφορία τέτοιου είδους φυτών, φυτικών προϊόντων ή άλλων αντικειμένων που κατάγονται από ή διακινούνται εντός τέτοιου είδους προστατευομένης περιοχής
Επίσημη Εφημερίδα αριθ. L 205 της 17/08/1993 σ. 0024 - 0025 Φινλανδική ειδική έκδοση: Κεφάλαιο 3 τόμος 51 σ. 0186  Σουηδική ειδική έκδοση: Κεφάλαιο 3 τόμος 51 σ. 0186
ΟΔΗΓΙΑ 93/51/ΕΟΚ ΤΗΣ ΕΠΙΤΡΟΠΗΣ της 24ης Ιουνίου 1993 για τη θέσπιση των κανόνων που διέπουν την κυκλοφορία ορισμένων φυτών, φυτικών προϊόντων ή άλλων αντικειμένων διαμέσου προστατευόμενης περιοχής, και για την κυκλοφορία τέτοιου είδους φυτών,  φυτικών προϊόντων ή άλλων αντικειμένων που κατάγονται από ή διακινούνται εντός τέτοιου είδους προστατευομένης περιοχήςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 77/93/ΕΟΚ του Συμβουλίου της 21ης Δεκεμβρίου 1976 περί των μέτρων προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), όπως  τροποποιήθηκε τελευταία από την οδηγία 93/19/ΕΟΚ (2), και ιδίως το άρθρο 6 παράγραφος 7 πρώτη και δεύτερη περίπτωση,  Εκτιμώντας:  ότι η εφαρμογή του κοινοτικού φυτοϋγειονομικού καθεστώτος στην Κοινότητα ως περιοχής χωρίς εσωτερικά σύνορα περιλαμβάνει την αναγνώριση προστατευομένων περιοχών όσον αφορά ορισμένα φυτά, φυτικά προϊόντα ή άλλα αντικείμενα σχετικά με έναν ή περισσότερους  επιβλαβείς οργανισμούς- ότι, δυνάμει των διατάξεων της οδηγίας 77/93/ΕΟΚ, με ισχύ από 1ης Ιουνίου 1993, τα φυτά, φυτικά προϊόντα ή άλλα αντικείμενα που απαριθμούνται στο παράρτημα V μέρος Α τμήμα ΙΙ δεν δύνανται να εισαχθούν ή να διακινηθούν σε συγκεκριμένη προστατευόμενη  περιοχή, εκτός εάν έχει προσαρτηθεί σε αυτά, στη συσκευασία τους ή στα οχήματα μεταφοράς τους ισχύον για την εν λόγω περιοχή, φυτοϋγειονομικό διαβατήριο που έχει εκδοθεί επίσημα σύμφωνα με τις διατάξεις του άρθρου 10 παράγραφος 1 της εν λόγω οδηγίας-  ότι οι εν λόγω διατάξεις δεν ισχύουν σε περίπτωση που παρέχονται ορισμένες εγγυήσεις σχετικά με την κυκλοφορία των φυτών, φυτικών προϊόντων ή άλλων αντικειμένων διαμέσου προστατευομένης περιοχής που έχει ορισθεί για τα εν λόγω φυτά, φυτικά προϊόντα ή  άλλα αντικείμενα σχετικά με έναν ή περισσότερους επιβλαβείς οργανισμούς- ότι οι εν λόγω διατάξεις είναι δυνατόν να τηρούνται με λιγότερο αυστηρές προϋποθέσεις από αυτές που ορίζονται στο άρθρο 6 παράγραφος 4 της εν λόγω οδηγίας σχετικά με τέτοιου είδους  φυτά, φυτικά προϊόντα ή άλλα αντικείμενα που κατάγονται από ή διακινούνται εντός τέτοιου είδους προστατευομένης περιοχής- ότι, ελλείψει γενικώς αποδεκτών εγγυήσεων, αυτές θα πρέπει να ορισθούν λαμβάνοντας υπόψη τις συνήθεις συνθήκες υπό τις οποίες πραγματοποιείται η εν λόγω κυκλοφορία, ώστε να εξασφαλίζεται η κατάλληλη φυτοϋγειονομική ασφάλεια- ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Φυτοϋγειονομικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  1. Τα κράτη μέλη εξασφαλίζουν ότι πληρούνται οι προϋποθέσεις που ορίζονται στην παράγραφο 2, όταν φυτά, φυτικά προϊόντα ή άλλα αντικείμενα τα οποία απαριθμούνται στο παράρτημα V μέρος Α τμήμα ΙΙ της οδηγίας 77/93/ΕΟΚ τα οποία προέρχονται εκτός  μιας προστατευομένης περιοχής που έχει ορισθεί για τα εν λόγω φυτά, φυτικά προϊόντα ή άλλα αντικείμενα σχετικά με έναν ή περισσότερους επιβλαβείς οργανισμούς δυνάμει του άρθρου 2 παράγραφος 1 στοιχείο η) της οδηγίας 77/93/ΕΟΚ, διακινούνται διαμέσου μιας  τέτοιας περιοχής με τελικό προορισμό εκτός της περιοχής, και χωρίς να συνοδεύονται από φυτοϋγειονομικό διαβατήριο που να ισχύει για την εν λόγω περιοχή.  2. Πρέπει να πληρούνται οι ακόλουθες προϋποθέσεις:  α) η χρησιμοποιούμενη συσκευασία ή, κατά περίπτωση, τα οχήματα με τα οποία μεταφέρονται τα φυτά, φυτικά προϊόντα ή άλλα αντικείμενα που αναφέρονται στην παράγραφο 1 πρέπει να είναι καθαρά και απαλλαγμένα από τους σχετικούς οργανισμούς που αναφέρονται  στην παράγραφο 1, έτσι ώστε να εξασφαλίζει ότι δεν υπάρχει κίνδυνος εξάπλωσης των επιβλαβών οργανισμών- β) αμέσως μετά τη συσκευασία, η συσκευασία ή, κατά περίπτωση, τα οχήματα με τα οποία μεταφέρονται τα εν λόγω φυτά, φυτικά προϊόντα ή άλλα αντικείμενα, ασφαλίζονται σύμφωνα με αυστηρά φυτοϋγειονομικά πρότυπα για να εξασφαλισθεί ότι δεν υπάρχει κίνδυνος  εξάπλωσης επιβλαβών οργανισμών στη σχετική προστατευόμενη περιοχή και ότι η ταυτότητά τους θα παραμένει αναλλοίωτη, και προς ικανοποίηση των αρμοδίων επισήμων φορέων που αναφέρονται στην οδηγία 77/93/ΕΟΚ, και παραμένουν ασφαλισμένα κατά τη διάρκεια της  μεταφοράς διαμέσου της σχετικής προστατευόμενης περιοχής- γ) τα φυτά, φυτικά προϊόντα ή άλλα αντικείμενα που αναφέρονται στην παράγραφο 1, συνοδεύονται από έγγραφο που χρησιμοποιείται συνήθως για εμπορικούς σκοπούς, το οποίο αναφέρει ότι τα εν λόγω προϊόντα κατάγονται εκτός της σχετικής προστατευομένης  περιοχής.  3. Εάν κατά τη διάρκεια επίσημου ελέγχου, που έχει οργανωθεί δυνάμει του άρθρου 11 παράγραφος 7 της οδηγίας 77/93/ΕΟΚ, και διενεργηθεί σε σημείο της σχετικής περιοχής αποκαλυφθεί ότι δεν πληρούνται οι προϋποθέσεις που ορίζονται στο άρθρο 1 παράγραφος 2,  λαμβάνονται αμέσως τα ακόλουθα επίσημα μέτρα, κατά περίπτωση, και με την επιφύλαξη των μέτρων που λαμβάνονται εάν τα φυτά, φυτικά προϊόντα ή άλλα αντικείμενα δεν πληρούν τις προϋποθέσεις που ορίζονται στην οδηγία 77/93/ΕΟΚ:  - σφράγιση της συσκευασίας,  - μεταφορά, υπό επίσημο έλεγχο, των φυτών, φυτικών προϊόντων ή άλλων αντικειμένων με προορισμό εκτός της σχετικής προστατευομένης περιοχής.  Άρθρο 2  1. Τα κράτη μέλη ορίζουν ότι ισχύουν λιγότερο αυστηρές προϋποθέσεις για τα φυτά, φυτικά προϊόντα ή άλλα αντικείμενα που απαριθμούνται στο παράρτημα V μέρος Α τμήμα ΙΙ της οδηγίας 77/93/ΕΟΚ και τα οποία κατάγονται από και διακινούνται εντός  προστατευομένης περιοχής που έχει ορισθεί για τα εν λόγω φυτά, φυτικά προϊόντα ή άλλα αντικείμενα σχετικά με έναν ή περισσότερους επιβλαβείς οργανισμούς.  2. Για την επίτευξη του σκοπού της παραγράφου 1, δυνατόν να ισχύουν οι ακόλουθες λιγότερο αυστηρές προϋποθέσεις: οι όροι που ορίζονται στις λεπτομέρειες των διεξαγομένων ερευνών στην οδηγία 92/70/ΕΟΚ της Επιτροπής της 30ής Ιουλίου 1992 για την  αναγνώριση των προστατευομένων ζωνών στην Κοινότητα (3) δύναται να επαρκούν για τους επίσημους ελέγχους που αναφέρονται στο άρθρο 6 παράγραφος 4 της οδηγίας 77/93/ΕΟΚ.  Άρθρο 3  1. Τα κράτη μέλη θέτουν σε ισχύ τις αναγκαίες νομοθετικές, κανονιστικές ή διοικητικές διατάξεις για να συμμορφωθούν με την παρούσα οδηγία την ημερομηνία που αναφέρεται στο άρθρο 3 παράγραφος 1 της οδηγίας 91/683/ΕΟΚ του Συμβουλίου (4).  Ενημερώνουν την Επιτροπή σχετικά. Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή θεσπίζονται από  τα κράτη μέλη.  2. Τα κράτη μέλη κοινοποιούν στην Επιτροπή το κείμενο των κυρίων διατάξεων της εθνικής νομοθεσίας που θεσπίζουν στον τομέα που καλύπτει η παρούσα οδηγία. Η Επιτροπή ενημερώνει τα άλλα κράτη μέλη σχετικά.  Άρθρο 4  Η παρούσα οδηγία απευθύνεται στα κράτη μέλη.  Βρυξέλλες, 24 Ιουνίου 1993.  Για την Επιτροπή Rene STEICHEN Μέλος της Επιτροπής (1) ΕΕ αριθ. L 26 της 31. 1. 1977, σ. 20.  (2) ΕΕ αριθ. L 96 της 22. 4. 1993, σ. 33.  (3) ΕΕ αριθ. L 250 της 29. 8. 1992, σ. 37.  (4) ΕΕ αριθ. L 376 της 31. 12. 1991, σ. 29.

Summary:
Κυκλοφορία ορισμένων φυτών και φυτικών προϊόντων διαμέσου προστατευόμενης περιοχής
Κυκλοφορία ορισμένων φυτών και φυτικών προϊόντων διαμέσου προστατευόμενης περιοχής
 
ΣΥΝΟΨΗ ΤΟΥ ΑΚΟΛΟΥΘΟΥ ΚΕΙΜΕΝΟΥ:
Οδηγία 93/51/ΕΟΚ — κυκλοφορία ορισμένων φυτών και υλικών που σχετίζονται με φυτά διαμέσου προστατευόμενης περιοχής, και κυκλοφορία τέτοιου είδους υλικών που κατάγονται από ή διακινούνται εντός τέτοιου είδους προστατευόμενης περιοχής
ΠΟΙΟΣ ΕΙΝΑΙ Ο ΣΚΟΠΟΣ ΤΗΣ ΟΔΗΓΙΑΣ;
Σκοπό έχει να συμπληρώσει τους φυτοϋγειονομικούς κανόνες (που επί του παρόντος περιλαμβάνονται στην οδηγία 2000/29/ΕΚ) ώστε να προβλέπεται προστασία κατά της εισαγωγής σε καθορισμένες προστατευόμενες περιοχές* της Ευρωπαϊκής Ένωσης (ΕΕ) επιβλαβών οργανισμών για τα φυτά ή τα φυτικά προϊόντα, με σκοπό την ανάσχεση της εξάπλωσής τους. Οι εν λόγω οργανισμοί περιλαμβάνουν έντομα, νηματώδεις (σκουλήκια της μεγάλης συνομοταξίας Nematoda, όπως η ασκαρίς ή η τριχίνη) και βακτήρια.  Η παρούσα οδηγία δίνει τη δυνατότητα στις χώρες της ΕΕ να επιτρέπουν τη διακίνηση ορισμένων φυτών εντός ή διαμέσου προστατευόμενων ζωνών χωρίς να χρειάζεται έγκυρο φυτοϋγειονομικό διαβατήριο για την ενδεδειγμένη προστατευόμενη περιοχή, εφόσον τηρούνται συγκεκριμένες προϋποθέσεις.  
ΒΑΣΙΚΑ ΣΗΜΕΙΑ
Οι χώρες της ΕΕ μπορούν να ζητήσουν να οριστεί ειδική προστασία από επιβλαβείς οργανισμούς για το σύνολο ή μέρος της επικράτειάς τους. Μια προστατευόμενη περιοχή ορίζεται σε σχέση με συγκεκριμένο επιβλαβή οργανισμό.  Οι γενικοί κανόνες ορίζουν ότι τα φυτά, τα φυτικά προϊόντα ή άλλα αντικείμενα (π.χ. ορισμένα είδη ξύλου ή χώματος) που ενδεχομένως φέρουν επιβλαβείς οργανισμούς, σημαντικούς για ορισμένες προστατευόμενες περιοχές, πρέπει να συνοδεύονται από έγκυρο φυτοϋγειονομικό διαβατήριο για την ενδεδειγμένη περιοχή, όταν εισέρχονται σε αυτήν ή διακινούνται εντός αυτής.  Ωστόσο, όσον αφορά τη διακίνηση διαμέσου μιας προστατευόμενης περιοχής φυτών, φυτικών προϊόντων ή άλλων αντικειμένων που κατάγονται εκτός της περιοχής, η οδηγία 93/51/ΕΟΚ ορίζει τις ακόλουθες προϋποθέσεις:η συσκευασία και τα οχήματα που χρησιμοποιούνται για τη μεταφορά των φυτών πρέπει να είναι καθαρά και απαλλαγμένα από τους σχετικούς οργανισμούς, και να είναι κατάλληλου είδους ώστε να διασφαλίζουν ότι δεν υπάρχει κίνδυνος εξάπλωσης επιβλαβών οργανισμών·αμέσως μετά τη συσκευασία και τη φόρτωση, η συσκευασία ή το όχημα που χρησιμοποιήθηκαν ασφαλίζονται για να εξασφαλισθεί ότι δεν υπάρχει κίνδυνος εξάπλωσης επιβλαβών οργανισμών στην προστατευόμενη περιοχή· πρέπει να παραμείνουν ασφαλισμένα κατά τη διάρκεια της μεταφοράς·τα φυτικά υλικά πρέπει να συνοδεύονται από έγγραφο που χρησιμοποιείται συνήθως για εμπορικούς σκοπούς, το οποίο αναφέρει ότι τα εν λόγω προϊόντα κατάγονται εκτός της σχετικής προστατευόμενης περιοχής και ο προορισμός τους βρίσκεται εκτός της προστατευόμενης περιοχής.  Όταν διενεργείται επίσημος έλεγχος και διαπιστώνεται ότι οι παραπάνω προϋποθέσεις δεν τηρήθηκαν, η συσκευασία σφραγίζεται και τα φυτικά υλικά μεταφέρονται υπό επίσημο έλεγχο εκτός της προστατευόμενης περιοχής.  Παρόμοιες προϋποθέσεις ισχύουν για φυτικά υλικά που κατάγονται από και διακινούνται εντός συγκεκριμένης προστατευόμενης περιοχής. Ωστόσο, οι επίσημοι έλεγχοι μπορεί να είναι ικανοποιητικοί όταν πληρούν τις προϋποθέσεις που ορίζονται στους λεπτομερείς κανόνες των διεξαγομένων ελέγχων για τον προσδιορισμό των προστατευομένων ζωνών (οδηγία 92/70/ΕΟΚ). Αυτοί οι λεπτομερείς έλεγχοι διεξάγονται ετησίως και περιλαμβάνουν τη δειγματοληψία φυτών, φυτικών προϊόντων και του καλλιεργητικού υποστρώματος στις εν λόγω περιοχές.  
ΑΠΟ ΠΟΤΕ ΕΦΑΡΜΟΖΕΤΑΙ Η ΟΔΗΓΙΑ;
Η οδηγία εφαρμόζεται από τις 24 Ιουλίου 1993 και έπρεπε να γίνει νόμος στις χώρες της ΕΕ έως την 1η Ιουνίου 1993 (την ημερομηνία που αναφερόταν στην οδηγία 91/683/ΕΟΚ του Συμβουλίου, μια πράξη η οποία αργότερα αντικαταστάθηκε από την οδηγία 2000/29/ΕΚ του Συμβουλίου).
ΓΕΝΙΚΟ ΠΛΑΙΣΙΟ
Για περισσότερες πληροφορίες, δείτε:Προστατευόμενες περιοχές (Ευρωπαϊκή Επιτροπή).  
ΒΑΣΙΚΟΙ ΟΡΟΙ
Προστατευόμενη περιοχή: καθορίζεται με βάση την ύπαρξη κινδύνου εξάπλωσης συγκεκριμένου επιβλαβούς οργανισμού λόγω ευνοϊκών περιβαλλοντικών συνθηκών.
ΒΑΣΙΚΟ ΚΕΙΜΕΝΟ
Οδηγία 93/51/ΕΟΚ της Επιτροπής, της 24ης Ιουνίου 1993, για τη θέσπιση των κανόνων που διέπουν την κυκλοφορία ορισμένων φυτών, φυτικών προϊόντων ή άλλων αντικειμένων διαμέσου προστατευόμενης περιοχής, και για την κυκλοφορία τέτοιου είδους φυτών, φυτικών προϊόντων ή άλλων αντικειμένων που κατάγονται από ή διακινούνται εντός τέτοιου είδους προστατευομένης περιοχής (ΕΕ L 205 της 17.8.1993, σ. 24-25)
ΣΥΝΑΦΗ ΚΕΙΜΕΝΑ
Κανονισμός (ΕΕ) 2016/2031 του Ευρωπαϊκού Κοινοβουλίου και του Συμβουλίου, της 26ης Οκτωβρίου 2016, σχετικά με προστατευτικά μέτρα κατά των επιβλαβών για τα φυτά οργανισμών, την τροποποίηση των κανονισμών του Ευρωπαϊκού Κοινοβουλίου και του Συμβουλίου (ΕΕ) αριθ. 228/2013, (ΕΕ) αριθ. 652/2014 και (ΕΕ) αριθ. 1143/2014, και την κατάργηση των οδηγιών του Συμβουλίου 69/464/ΕΟΚ, 74/647/ΕΟΚ, 93/85/ΕΟΚ, 98/57/ΕΚ, 2000/29/ΕΚ, 2006/91/ΕΚ και 2007/33/ΕΚ (ΕΕ L 317 της 23.11.2016, σ. 4-104)
Κανονισμός (ΕΚ) αριθ. 690/2008 της Επιτροπής, της 4ης Ιουλίου 2008, για την αναγνώριση προστατευόμενων περιοχών που είναι εκτεθειμένες σε ιδιαίτερους φυτοϋγειονομικούς κινδύνους στην Κοινότητα (Αναδιατύπωση) (ΕΕ L 193 της 22.7.2008, σ. 1-6)
Οι διαδοχικές τροποποιήσεις της οδηγίας 2000/29/ΕΚ έχουν ενσωματωθεί στο πρωτότυπο κείμενο. Αυτή η ενοποιημένη απόδοση έχει μόνο αξία τεκμηρίωσης.
Οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (ΕΕ L 169 της 10.7.2000, σ. 1-112)
Βλέπε την ενοποιημένη απόδοση.
Οδηγία 92/70/ΕΟΚ της Επιτροπής, της 30ής Ιουλίου 1992, για τον καθορισμό των λεπτομερειών των διεξαγομένων ελέγχων για την αναγνώριση των προστατευομένων ζωνών στην Κοινότητα (ΕΕ L 250 της 29.8.1992, σ. 37-39)
τελευταία ενημέρωση 28.02.2018